Diari Oficial de la Generalitat Valenciana


Sumari del DOGV 8867, del 27-07-2020 (2020/5958)

RESOLUCIÓ de 20 de juliol de 2020, del director de l'Agència Valenciana de Foment i Garantia Agrària, sobre la necessitat d'ampliar, de manera extraordinària per la situació derivada de la Covid-19, el termini de presentació de sol·licituds de pagament de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, suport per a la realització d'operacions conforme a l'Estratègia de Desenvolupament Local Participatiu, dels grups d'acció local Leader 2014-2020. Tercera ronda de presentació de projectes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8867

Data del DOGV
:   27-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5958


Data del document
:   20-07-2020

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 20 de juliol de 2020, del director de l'Agència Valenciana de Foment i Garantia Agrària, sobre la necessitat d'ampliar, de manera extraordinària per la situació derivada de la Covid-19, el termini de presentació de sol·licituds de pagament de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, suport per a la realització d'operacions conforme a l'Estratègia de Desenvolupament Local Participatiu, dels grups d'acció local Leader 2014-2020. Tercera ronda de presentació de projectes. [2020/5958]  
  
L'excepcional situació provocada per la COVID-19 ha suposat que Espanya patisca una crisi sanitària amb un impacte econòmic i social sense precedents. Davant aquesta extraordinària situació, i per a fer-li front, el Govern d'Espanya va decretar l'estat d'alarma mitjançant el Reial decret 463/2020, de 14 de març, modificat pel Reial decret 476/2020, de 27 de març, pel Reial decret 487/2020, de 10 d'abril, pel Reial decret 492/2020, de 24 d'abril, pel Reial decret 514/2020, de 8 de maig, pel Reial decret 537/2020, de 22 de maig i finalment pel Reial decret 555/2020, de 5 de juny, pels quals es prorroga l'estat d'alarma.  
  
La disposició addicional tercera del Reial decret 463/2020, de 14 de març, en la redacció donada pel Reial decret 465/2020, de 17 de març, va establir la suspensió dels termes i la interrupció dels terminis de totes les entitats que formen el sector públic d'acord amb el que es regula en la Llei 39/2015, d'1 d'octubre.  
El Reial decret 537/2020, de 22 de maig, en la disposició derogatòria única estableix que amb efectes des de l'1 de juny de 2020, queda derogada la disposició addicional tercera del Reial decret 463/2020, de 14 de març.  
Per Resolució de 7 d'abril de 2020, del director de l'agència Valenciana de Foment i Garantia Agrària (AVFGA), es van convocar les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, suport per a la realització d'operacions conforme a l'Estratègia de Desenvolupament Local Participatiu, dels grups d'acció local LEADER 2014-2020. Tercera ronda de presentació de projectes.  
En el punt 3 de l'apartat nové de la resolució esmentada s'estableix que el termini màxim per a la presentació de la documentació justificativa de l'ajuda serà fins al 30 de juliol de 2020, per als projectes que no incloguen obres, i el 30 d'octubre per als que les incloguen corresponents a l'anualitat 2020.  
Com a conseqüència de la suspensió dels termes i la interrupció dels terminis s'ha produït un desplaçament del termini de resolució de concessió que fa materialment impossible dur a terme tant l'execució com la justificació dels projectes per part de les persones beneficiàries dins del termini establit en l'esmentada Resolució de 7 d'abril de 2020, màximament quan aquesta justificació és requisit per a poder procedir al lliurament dels fons corresponents a l'anualitat 2020, cal, per tant, ampliar aquest termini.  
  
És per això que, de conformitat amb el que es preveu per l'article 28 de la Llei 5/1983, de 30 de desembre, del Consell, així com en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), i en l'article 13.1 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, resolc:  
  
Article únic  
Ampliació, de manera extraordinària per la situació derivada de la Covid-19, del termini màxim per a la presentació de la documentació justificativa corresponent de les ajudes convocades per la Resolució de 7 d'abril de 2020, en l'anualitat 2020, fins al 31 de gener de 2021.  
  
  
Disposició final   
  
Única. Entrada en vigor.  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 20 de juliol de 2020.- El director de l'Agència Valenciana de Foment i Garantia Agrària: Francisco Rodríguez Mulero.